
  Besættelse

En person-besættelse er et udtrykket for, og overbevisningen om, en person er styret af et andet væsen. Personen har ikke længere kontrol over sig selv.

Der skelnes imellem to hovedtyper af besættelser. Den spirituelle besættelse og den dæmoniske besættelse.


Spirituel besættelse


	Besættelsen kan gælde en person, et dyr eller endda en genstand. 

	Besættelsen kan være venlig eller ondsindet. 

	Besættes en person, kan denne snakke i et ukendt sprog, eller ”nonsens”. 

	Personen ændrer stemmen til et unaturligt leje. 

	Personen handler irrationelt. 

	Personen har kendskab til hændelser, som ellers er umulige at have kendskab til. F.eks. fremtidige visioner. 

	Den spirituelle besættelse menes både at kunne ske på grundlag af naturlige og overnaturlige væsner. F.eks. af en Muse, som bringer digterkunsten frem. 



Dæmonisk besættelse 


	Besættelsen drejer sig altid om en person. 

	Ud over karakteristika for “spirituel besættelse”, kan personen blive vansiret, få udflåd fra mund og næse, samt have opkast af blod, metal, glas eller andre fremmedlegemer. 

	Personen udviser vilje og evne at skade andre. 

	Besættelsen er altid på baggrund af et ondskabsfuldt væsen. 

	Besættelsen er altid dæmonisk og ikke menneskelig (rumvæsen, ånd). 



Alt efter hvilken overbevisning man hælder til, vil en besættelse foregå i 3 – 5 stadier:


	Manifestering: Dette kan sammenlignes med et tilfældigt møde. Den påståede energi finder ved et tilfælde en person. Dette kan ske ved blot at have et raserianfald, eller have et had til en anden person. Det kan også ske ved man laver et bevidst forsøg på at kontakte det okkulte.

	Infestering: Skrabelyde, poltergeist-aktivitet, problemer med lyset og andre synlige ting. Her giver det ukendte sig til kende. Alt efter styrken af ”offeret”, kan denne fase vare fra få dage til år. Tilsyneladende er denne fase nødvendig for at bryde offerets vilje.

	Besættelse: Her overtages kroppen af det ukendte. Ofre beretter, at se deres handlinger som i en film. Besættelsen kan være så voldsom, ofret bliver sygt, eller endda dør.




Førende antropologer (J. Goodwin og S. Hill) har lavet dybdegående undersøgelser i flere sager omkring besættelser. Disse kunne tilskrives epilepsi, ikke-diagnosticerede sygdomme eller ekstrem stress.

F.eks. er filmen The Exorcist bygget på en virkelig hændelse, men fakta er fortyndet ud i historien og indeholder mange overdrivelser. Derfor vil en sådan en sag altid kunne fortolkes.

Dermed skal det naturligs være sagt, at der måske er tilfælde, hvor der er reelle og paranormale fænomener. MEN:


Man skal ikke frygte at være udsat for det paranormale, blot man har en dårlig dag, er sur på naboen, eller leger ”ånden i glasset”. Følelsen af man af og til mister kontrol over sit liv, er en helt naturlig ting.

En person kan under ekstremt stress, reagere irrationelt og ændre personlighed. En pludselig ændring kan også skyldes hjerne-traumer, blodpropper, psykiske sygdomme og lignende. Desuden kan forskellige lægemidler (specielt anti-depressive) give en fornemmelse af, man er en slags tilskuer til sit eget liv.


En besættelse kan jævnfør forskellige religioner og spirituelle kredse, fjernes med en eksorcisme. 


  Dimension


  Dimension er et udtryk anvendt af både paranormale kredse, og den etablerede videnskab.

"Dimension" anvendes i matematik, kemi, fysik og kosmologi. Specielt inden for fysikken og kosmologien, bliver begrebet hurtigt svært at forstå.

Kort sagt, lever vi i 3 dimensioner: Længde, bredde og højde. Tiden nævnes ofte som den 4. dimension. Se illustrationen herunder.

Den moderne kosmologi foreslår dog op til 11 dimensioner.

Beskriver man højere dimensioner, vil der opstå mulighed for alternative realiteter og parallelle verdener.  En sådan tilstand, er et såkaldt  ”domæne”. Et domæne kan ikke forlades, og man kan ikke krydse ind i andre domæner. I den 10. dimension er alt tænkeligt og utænkeligt muligt. Inden man dog vil leve livet som milionær i en højere dimension, skal man vide, at naturlovene nødvendigvis ikke er de samme. Så hvis man fandt en vej ind i en anden dimension, ville man blive opløst i en sky af atomer.

Begrebet "dimension" anvendes også til  uforklarlige hændelser. ("Det er en fremmed dimension"). Det fremsættes, at spøgelser og andre energier lever i en anden dimension. De kan dog stadig være en del af vores "domæne". I det tilfælde,bliver spøgelset eller energien nødt til at følge de naturlove, som vi lever under. Det vil sige, vi vil nemt kunne måle og registrere dem. Hvis en energi besøger os fra en højere dimension, og udenfor vores domæne, vil de få samme skæbne: 

Nemlig blive opløst i forsøget. Hvis de dog har fundet en måde at "overleve" rejsen, vil de ikke behøves at følge vores naturlove. Dvs. de vil kunne forsvinde gennem vægge etc.

Mennesket har held med at skabe nye dimensioner, nemlig ved forsknings-centret CERN, som er beliggende i Schweiz. Da er det lykkedes at danne nye dimensioner, i uendelig korte tidsrum. Disse dimensioner falder lynhurtigt sammen, og indtil videre er der ikke tegn på, at disse udgør nogen fare. Hvorvidt det er muligt, at nogen eller noget kan krydse dimensioner, er uvist. Som teknologien er i dag, er mennesket ikke i stand til det. 

  Hvad sker der, når man tilføjer dimensioner - men vist på en 2-dimensionel skærm!



  Dobbeltgænger


    Ordet har sin betydning i spirituelle kredse, hvor man mener, at mennesker i stor nød kan lave et hologram af sig selv - endda tusinde af kilometer væk.  Det er for at råbe om hjælp, eller blot for at skabe forbindelse med familien i personens sidste åndedrag inden en ulykke.

Spiritister arbejder aktivt med at danne denne dobbeltgænger, f.eks. under seancer.

Dobbeltgængeren kan vise sig som en tåge, skygge, ufuldstændigt billede, som massivt væsen, og det berettes at man kan kommunikere med dem.

Dobbeltgængeren var i middelalderen og i den sene middelalder budbringer for død og ulykke.

Dante Rossetti: "How They Met Themselves" 

- a presentiment of Death (1840)



  Dæmon


  Dæmon kan betyde forskellige ting:


	Et væsen, med en ondskab, som overstiger et menneskes evne. Djævlen selv eller en af hans undersåtter.

	I mytologi og religion: En uren ånd.

	Et væsen, som danner baggrund for en besættelse.



I den vestlige verdens liberale trossamfund, er det efterhånden accepteret, at der findes dæmoner, uanset religion. Dette er særdeles meget påvirket af medier og TV.


De forskellige religioner har hver deres syn på dæmoner.

Kristendom: Faldne engle, afdøde som adlyder Satan, og "bastarder" som er en krydsning mellem engle og mennesker.


Islam: Har ikke direkte dæmonbegrebet. Man har snarere irriterende skabninger, kaldet Jinn, Afarit og Shayatin. Deres straffe mod mennesket skal godkendes af Gud.


Hinduisme: Har ikke direkte dæmonbegrebet. Som genfødt kan man blive dømt til at leve livet som hvileløs sjæl, og kan godt genere folk, men man er ikke ondskabsfuld.


Wicca: Der findes negativ energi, men der findes ingen dæmon.


I den vestlige verden nævnes ordet dæmon i flæng, og efterhånden har ordet mistet sin egentlige betydning. I okkulte og spirituelle kredse, er det dog et klart defineret fagudtryk.

Dæmoner vises meget i tv-udsendelser og omtales lige så meget i forskellige og ikke-saglige sammenhæng. I dag er det desværre nemt at lave pseudo-dokumentation af dæmonisk aktivitet ved hjælp af moderne hjælpemidler.

  Meget kendt klip fra Internettet, som viser en dæmon, eller et rumvæsen? Sådan et snydebillede, afsløres nemt ved at analysere billedet og spørge vidnerne lidt ind til sagen. 


  Eksorcisme


  Begrebet er udtryk synonymt med djævle-uddrivelse.

Eksorcisme har hjemme i blandt andet den katolske tro, hvor man har dæmon og djævle-begrebet. Også shamanismen arbejder med dæmon-begrebet.

Den protestantiske tro, har ikke dæmoner eller djævle. Da er alt – godt som ondt – Guds værk.

Er en person besat af en dæmon eller ond ånd, vil denne ikke kunne handle frit, men handler ondt, irrationelt og til skade for andre.

Tilsyneladende afhænger eksorcismen af ofrets religiøse tilhørsforhold.

Den moderne verden vil kunne kalde denne person "psykotisk". Dog er der beretninger om besættelser, som ikke lige kan forklares så enkelt.

I USA blev der i 1949 udført en veldokumenteret og berømt uddrivelse hos en ung dreng. Denne hændelse førte til filmen "Eksorcisten", godt krydret med overdrivelser og special effects.

Besættelser er hverdagskost hos Hollywood-film. Der findes tilsyneladende 2 typer besættelse:

Spirituel besættelse


	Besættelsen kan gælde en person, et dyr eller endda en genstand.

	Besættelsen kan være venlig eller ondsindet.

	Besættes en person, kan denne snakke i et ukendt sprog, eller ”nonsens”.

	Personen ændrer stemmen til et unaturligt leje.

	Personen handler irrationelt.

	Personen har kendskab til hændelser, som ellers er umulige at have kendskab til. F.eks. fremtidige visioner.



Den spirituelle besættelse menes både at kunne ske på grundlag af naturlige og overnaturlige væsner. F.eks. af en Muse, som bringer digterkunsten frem.

Dæmonisk besættelse


	Besættelsen drejer sig altid om en person.

	Ud over karakteristika for “spirituel besættelse”, kan personen blive vansiret, få udflåd fra mund og næse, samt have opkast af blod, metal, glas eller andre fremmedlegemer.

	Personen udviser vilje og evne at skade andre.

	Besættelsen er altid på baggrund af et ondskabsfuldt væsen.

	Besættelsen er altid dæmonisk og ikke menneskelig (rumvæsen, ånd).



Selve uddrivelsen

I den katolske tro, har Paven velsignet et fåtal af præster, som kan lave en eksorcisme. Er et hus besat, skal dette først indvies, da en udrensning eller uddrivelse kun kan ske på et helligt område. Er en person besat, skal denne først flyttes til hellig jord (Kirke eller i voldsomme tilfælde et specielt lokale i Vatikanet).

I andre religioner, er der også  en specielt udpeget person, som må lave en uddrivelse. Nutildags er det meget anvendt at tilkalde hjælp fra clairvoyante og alternative behandlere.

Alle kan uddrive og rense, ifølge kritikere.

Og kritikken kommer endda fra en dansk biskop fra det 16. århundrede! Han mente kirken tjente alt for mange penge på fattige folk, og han lavede en særdeles grundig manual, som alle kan arbejde med. Blot de er "Troende Danskere", som han skriver. Skriftet hedder: "Biskoppelig vejledning og ritual for dæmonbesatte:  Udarbejdet af Dr. Peder Palladius,1547"

Ikke helt ufarligt

Det er ikke helt ufarligt at lave en uddrivelse på egen hånd. I mange film og udsendelser, ser man folk som selv læser op af biblen eller fordeler røgelse. Andre udfører en håndspålæggelse på den syge for at helbrede besættelsen. Hvis det dog viser sig, at man har fejlfortolket en psykisk sygdom (nogle besættelser er tilsyneladende "blot" en psykisk sygdom), udsætter man den syge for måske uoprettelig skade. Det berettes - omend ubekræftet - at den besatte kan tilføre store skader på sig selv og andre. 


  Ektoplasma


  Ektoplasma er et forsøg på at beskrive det stof, som spøgelser er lavet af. Det skal nævnes, det aldrig har været muligt, fysisk at undersøge ektoplasma.

Ektoplasma er i spirituelle kredse et fast bevis på tilstedeværelsen af et spøgelse eller en ånd. Under seancer er berettet, at ektoplasma kan trænge fra alle kropsåbninger på spirituelle medier. Dette ektoplasma skal kunne tage form som en legemsdel, ansigt eller en hel krop. Der findes talrige billeder, taget ved seancer. Der har dog aldrig været muligt at frembringe dette stof under kontrollerede laboratorieforhold. 



  [image: ectoplasm2]



  Fotograferet ektoplasma, under seance fra 1900-tallet. Bemærk det lille ansigt. Husk, at dengang kunne billedmanipulation også lade sig gøre.



  Elektromagnetisk overfølsomhed

Elektromagnetisk overfølsomhed er en tilstand, som på nuværende
tidspunkt ikke er godkendt som en egentlig sygdom. Der findes dog
foreninger, som taler for denne sag.

Overfølsomheden giver
sig til kende ved hovedpine, utilpashed, kvalme eller i svære
tilfælde eksem.

Ethvert elektrisk
apparat giver et felt fra sig, som ved tilstrækkelig styrke, kan
give målbare virkninger på mennesket og andre biologiske systemer.

Felterne skal dog være
ekstremt kraftige. Kilderne kan være:

	Højspændingsledninger

	Transformatorer

	Routere

	Defekte indendørs elinstallationer



EHS, som sygdommen også
kaldes, kan ifølge de sygdomsramte nærmest opfattes, som om det
spøger i hjemmet. Man føler sig utilpas på en måde, hvor man
føler sig påvirket og forfulgt. Derfor er en undersøgelse af de
elektriske omgivelser altid første prioritet, hvis man føler sig
hjemsøgt.

Det er endnu helt
ukendt, hvorfor nogle rammes af denne sygdom. Der er enkelte teorier,
som bygger på felterne ødelægger kroppens kemiske balance.

    Højspændingskabler er kendt for at have negativ indvirkning på helbredet. / Wikipedia / Wikipedia Commons.

  


  Elektronisk forurening


Elektronisk forurening kaldes også "elektronisk smog".

I vores samfund er der elektriske apparater over det hele. TV, radio, PC osv. Da de drives af elektricitet, udvikler de under drift en slags "affald". Nemlig elektromagnetiske og elektrostatiske felter.

De elektromagnetiske felter kan måles med et "EMF - meter". Udstyret anvendes i dagligdagen til at finde elledninger i vægge.

De elektrostatiske felter kan specielt mærkes ved et gammelt TV, hvor man kan få et "rap" over fingrene, når man rører skærmen. Dette kan måles med en såkaldt elektrostatisk feltmåler.

Nye undersøgelser viser, at mennesket kan påvirkes af disse felter. Folk, som opholder sig ved eller nær højspændings-anlæg er specielt udsatte. Felterne kan:


	Skabe hallucinationer

	Skabe fornemmelse af tilstedeværelse

	Skabe hovedpine og kredsløbsforstyrrelser

	Skabe søvnforstyrrelser

	I svære tilfælde skabe epileptiske tilstande hos personer



Der er nu foreninger, som taler for at reducere mængden af denne elektromagnetiske smog. Det er f.eks. ved at rådgive hjemmebrugere i at købe udstyr, som ikke laver disse felter. 

